Document ID: 32009R0897

KOMISIJAS REGULA (EK) Nr. 897/2009
(2009. gada 25. septembris),
ar ko groza Regulu (EK) Nr. 1447/2006, Regulu (EK) Nr. 186/2007, Regulu (EK) Nr. 188/2007 un Regulu (EK) Nr. 209/2008 attiecībā uz barības piedevas Saccharomyces cerevisiae NCYC Sc 47 atļaujas nosacījumiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Piedevu Saccharomyces cerevisiae (NCYC Sc 47), tirdzniecības nosaukums Biosaf (turpmāk Biosaf), kas pieder kategorijai “zootehniskās piedevas”, saskaņā ar Regulu (EK) Nr. 1831/2003 atļāva izmantot, ievērojot konkrētus nosacījumus, ar Komisijas Regulu (EK) Nr. 1447/2006 (2) uz desmit gadiem - nobarojamiem jēriem, ar Komisijas Regulu (EK) Nr. 186/2007 (3) - zirgiem, ar Komisijas Regulu (EK) Nr. 188/2007 (4) - piena kazām un piena aitām un ar Komisijas Regulu (EK) Nr. 209/2008 (5) - nobarojamām cūkām. Saskaņā ar Regulas (EK) Nr. 1831/2003 10. pantu tika paziņots, ka šī piedeva ir esošs lopbarības līdzeklis. Tā kā visa šajā noteikumā prasītā informācija tika iesniegta, šī piedeva tika reģistrēta Kopienas Lopbarības piedevu reģistrā.
(2)
Regulā (EK) Nr. 1831/2003 ir paredzēta iespēja grozīt piedevas atļauju pēc atļaujas turētāja pieprasījuma un Eiropas Pārtikas nekaitīguma iestādes atzinuma saņemšanas. LFA Lesaffre Feed Additives, Biosaf atļaujas turētājs, ir iesniedzis pieteikumu, lai mainītu piedevas Biosaf tirdzniecības nosaukumu uz Actisaf.
(3)
Atļaujas nosacījumu maiņas projekts ir tikai administratīvs un neparedz attiecīgo piedevu jaunu novērtējumu. Par pieteikumu informēja Eiropas Pārtikas nekaitīguma iestādi.
(4)
Lai pieteikuma iesniedzējs varētu izmantot tirdzniecības tiesības ar tirdzniecības nosaukumu Actisaf, jāmaina atļauju nosacījumi.
(5)
Tāpēc attiecīgi jāgroza Regula (EK) Nr. 1447/2006, Regula (EK) Nr. 186/2007, Regula (EK) Nr. 188/2007 un Regula (EK) Nr. 209/2008.
(6)
Ir lietderīgi paredzēt pārejas periodu, kura laikā varētu izlietot pašreizējos krājumus.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
1. Regulas (EK) Nr. 1447/2006 pielikuma 3. ailē tirdzniecības nosaukumu Biosaf Sc 47 aizstāj ar nosaukumu Actisaf.
2. Regulas (EK) Nr. 186/2007 pielikuma 3. ailē tirdzniecības nosaukumu Biosaf Sc 47 aizstāj ar nosaukumu Actisaf.
3. Regulas (EK) Nr. 188/2007 pielikuma 3. ailē tirdzniecības nosaukumu Biosaf Sc 47 aizstāj ar nosaukumu Actisaf.
4. Regulas (EK) Nr. 209/2008 pielikuma 3. ailē tirdzniecības nosaukumu Biosaf Sc 47 aizstāj ar nosaukumu Actisaf.
2. pants
Pašreizējos krājumus, kuri atbilst noteikumiem, ko piemēroja pirms šīs regulas stāšanās spēkā datuma, var turpināt laist tirgū un izmantot ne ilgāk kā sešus mēnešus pēc minētā datuma.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 25. septembrī

Labels: 0
16
17
6